Gw mau tau Kerjaya tentera dari Rolf Carls. Jelasin dalam bahasa melayu

Pada permulaan Perang Dunia I, Carls menjadi anak kapal kruiser Breslau. Beliau kemudian berkhidmat atas kapal tempur König dan kemudian memerintah dua u-boat, iaitu U-9 dan kemudian U-124. Selepas perang, Carls telah menjadi Ketua Bahagian Latihan di Markas Tentera Laut Reichsmarine dan kemudian diberi memerintah kapal tempur lama SMS Hessen. Pada tahun 1933, Carls dijadikan Ketua Staf Markas Armada, dan setahun kemudian Panglima Kapal Utama.

Carls adalah pemerintah angkatan laut Jerman, semasa Perang Saudara Sepanyol, dan selepas itu menjadi Panglima Laut Baltik. Pada masa yang sama beliau menyandang jawatan Panglima Markas Kumpulan Tentera Laut Timur (Oberbefehlshaber des Marinegruppenkommandos Ost). Kemudian beliau menjadi Panglima Markas Kumpulan Tentera Laut Utara (Oberbefehlshaber des Marinegruppenkommandos Nord) dari September 1940 hingga Mac 1943. Pada 30 Januari 1943, Erich Raeder meletakkan jawatan sebagai Panglima Besar Kriegsmarine selepas berbalah dengan Hitler. Raeder mencalonkan Carls atau Karl Dönitz untuk menggantikannya, dan Hitler memilih Dönitz. Carls kemudian meletakkan jawatan, barangkali untuk mengelakkan pergeseran antara kepimpinan tentera laut.